《谷雨》
明代·方太古

春事阑珊酒病瘳，山家谷雨早茶收。
花前细细风双蝶，林外时时雨一鸠。
碧海丹丘无鹤驾，绿蓑青笠有渔舟。
尘埃漫笑浮生梦，岘首于今薄试游。

作者简介：（1471—1547）明浙江兰溪人，字元素。读书学古，不应征召，遍游吴楚名胜。正德时隐于白云源，自号一壶生。嘉靖初徙居金华，晚年归故里，自号寒溪子。